### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2021 og 2022 er der afsat rådighedsbeløb på i alt 34,272 mio. kr. til ombygning af havneanlægget ved [adresse], [adresse].

På mødet den 15. december 2021 besluttede Kommunalbestyrelsen at afsætte yderligere 13,624 mio. kr. i budget 2023 indenfor anlægsrammen.

Med dette punkt søges om en anlægsbevilling på 34,272 mio. kr. svarende til det rådighedsbeløb der i alt er afsat i budget 2021 og 2022.

Indstillinger

Direktøren indstiller, at der gives en anlægsbevilling på 34,272 mio. kr. finansieret af rådighedsbeløbet til ombygning af [adresse].

## Behandling

Økonomiudvalget og Kommunalbestyrelsen.

## Sagsfremstilling

Projektet omfatter de afsluttende etaper i renoveringen og ombygningen af [adresse] ved [adresse]. De eksisterende og nedslidte ydre bygværker mod vest og syd fjernes og der opføres nye bygværker, herunder en 10 meter bred [adresse] og en bølgeskærm udfor havneindløbet.

Projektet vil give et roligere havnebassin og vil være ramme om flere aktiviteter, både i havnebassinet med badezone, kajakpolo m.m. og på de tilhørende anlæg, særligt [adresse].

Kommunalbestyrelsen besluttede i januar 2021, at projektet skal gennemføres henover sommersæsonen. Byggearbejdet påbegyndes i begyndelsen af 2022 og fortsætter i 2023. Den præcise afslutning afhænger af især stålleverancerne. Arbejdet tilrettelægges i samarbejde med entreprenøren og med inddragelse af havnens og havneparkens lokale aktører, således at sommerens aktiviteter forstyrres mindst muligt.

## Økonomiske konsekvenser

Der er afsat et rådighedsbeløb på 12,246 mio. kr. til ombygning af [adresse] i 2021 og 22,026 mio. kr. i 2022. Det bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.

### Sagens forløb

19-01-2022 Økonomiudvalget
Anbefales.